CELEX: 32018R0222
Language: fi
Date: 2018-02-15 00:00:00
Title: Komission asetus (EU) 2018/222, annettu 15 päivänä helmikuuta 2018, Euroopan parlamentin ja neuvoston asetuksen (EY) N:o 882/2004 liitteen VII muuttamisesta simpukoiden bakteeri- ja virussaastumisen valvontaa harjoittavan Euroopan unionin vertailulaboratorion osalta (ETA:n kannalta merkityksellinen teksti. )

16.2.2018   
            
            
               FI
            
            
               Euroopan unionin virallinen lehti
            
            
               L 43/8
            
         KOMISSION ASETUS (EU) 2018/222,
   annettu 15 päivänä helmikuuta 2018,
   Euroopan parlamentin ja neuvoston asetuksen (EY) N:o 882/2004 liitteen VII muuttamisesta simpukoiden bakteeri- ja virussaastumisen valvontaa harjoittavan Euroopan unionin vertailulaboratorion osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 32 artiklan 5 ja 6 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 882/2004 säädetään elintarvikkeiden ja rehujen sekä eläinten terveyden alalla toimivien Euroopan unionin vertailulaboratorioiden, jäljempänä ’EU:n vertailulaboratoriot’, yleisistä tehtävistä ja vaatimuksista. Nimetyt EU:n vertailulaboratoriot on lueteltu kyseisen asetuksen liitteessä VII, mukaan luettuna vertailulaboratorio simpukoiden bakteeri- ja virussaastumisen valvontaa varten.
            
         
               (2)
            
            
               Yhdistyneessä kuningaskunnassa sijaitsevan simpukoiden bakteeri- ja virussaastumisen valvontaa harjoittavan EU:n vertailulaboratorion nimeäminen lakkaa olemasta voimassa 31 päivänä joulukuuta 2018 Yhdistyneen kuningaskunnan annettua Euroopan unionista tehdyn sopimuksen 50 artiklan mukaisen ilmoituksen.
            
         
               (3)
            
            
               Salmonella, Escherichia coli ja virukset ovat tärkeimmät simpukoissa esiintyvät elintarvikeperäiset riskit, joten EU:n vertailulaboratorioiden zoonoosien (salmonella) määritystä ja testausta varten, EU:n vertailulaboratorion Escherichia coli -bakteeria, mukaan lukien verosytotoksinen E. coli (VTEC), varten sekä elintarvikevälitteisiä viruksia käsittelevän EU:n vertailulaboratorion olisi suoritettava salmonellan, E. colin ja virusten varalta analyysitestit, jotka EU:n vertailulaboratorio simpukoiden bakteeri- ja virussaastumisen valvontaa varten on toistaiseksi suorittanut. Merellisten biotoksiinien valvontaa harjoittavan EU:n vertailulaboratorion olisi otettava hoitaakseen simpukoiden tuotantoalueiden luokitukseen ja valvontaan liittyvät toimet. Simpukoiden bakteeri- ja virussaastumisen valvontaa harjoittavaa EU:n vertailulaboratoriota ei näin ollen enää tarvita, ja se olisi poistettava asetuksen (EY) N:o 882/2004 liitteessä VII olevasta luettelosta.
            
         
               (4)
            
            
               Sen vuoksi asetusta (EY) N:o 882/2004 olisi muutettava.
            
         
               (5)
            
            
               Jotta vältetään simpukoiden bakteeri- ja virussaastumisen valvontaa harjoittavan EU:n vertailulaboratorion nykyisen toiminnan keskeytyminen, on aiheellista soveltaa tässä asetuksessa säädettyjä toimenpiteitä 1 päivästä tammikuuta 2019.
            
         
               (6)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Poistetaan asetuksen (EY) N:o 882/2004 liitteessä VII olevan I osan 4 kohta.
   2 artikla
   EU:n vertailulaboratoriot zoonoosien (salmonella) määritystä ja testausta varten, EU:n vertailulaboratorio Escherichia coli -bakteeria, mukaan lukien verosytotoksinen E. coli (VTEC), varten sekä elintarvikevälitteisiä viruksia käsittelevä EU:n vertailulaboratorio ottavat hoitaakseen simpukoiden bakteeri- ja virussaastumisen valvontaa harjoittavan EU:n vertailulaboratorion tähän asti suorittamat toimet salmonellan, E. colin ja virusten analyysitestien osalta.
   Merellisten biotoksiinien valvontaa harjoittava EU:n vertailulaboratorio ottaa hoitaakseen simpukoiden tuotantoalueiden luokitukseen ja valvontaan liittyvät toimet.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2019.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä helmikuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 165, 30.4.2004, s. 1.